****

Llawlyfr Modiwl

XPC/XPE-3220

Profiad Ysgol

2025-26 TAR Uwchradd

# Profiad ysgol TAR CABAN XPC/XPE-3220

Mae profiad ysgol yn rhan hanfodol o holl gyrsiau addysg gychwynnol athrawon. Mae'r modiwl hwn yn gyfle i chi arsylwi dysgwyr ac athrawon yn yr ysgol, rhoi cynnig ar syniadau a phrofiadau proffesiynol newydd ac, yn bwysicaf oll, adfyfyrio ar eich ymarfer eich hun a'i wella.

## Amcanion a phwrpas cyffredinol

Bydd y modiwl hwn yn:

* Rhoi cefnogaeth i chi ddatblygu ystod o sgiliau yn annibynnol (gan gynnwys cryfhau eich gwybodaeth o'r Gymraeg i hyrwyddo 'Cymraeg Pob Dydd') ac ymarfer adfyfyriol i fodloni gofynion y Safonau Proffesiynol ar gyfer Addysgu ac Arweinyddiaeth (PSTL) i ddod yn athro cymwysedig a chyfrannu at y gymuned ddysgu;
* Sicrhau eich bod yn gwbl ymwybodol o sut mae cymhwyso gwybodaeth ac ymarfer adfyfyriol yn darparu profiadau dysgu cyfoethog i ddysgwyr;
* Rhoi cefnogaeth i chi adnabod ystod eang o dechnegau'n annibynnol, er mwy adfyfyrio'n feirniadol ynghylch eich datblygiad proffesiynol eich hun ac ymdoddi i amgylchedd yr ysgol;
* Rhoi cyfleoedd i chi ddatblygu dealltwriaeth o gynnwys, egwyddorion a ffocysau XTE4214 a XTE4212 yn eu cyd-destun.

## Cynnwys y Modiwl

Bydd y modiwl profiad ysgol uwchradd yn datblygu eich medrusrwydd mewn addysgu a dysgu. Bydd yn cynnwys seminarau yn yr Ysgolion Arweiniol a fydd yn dangos i chi sut i addysgu ac arsylwi yn yr ysgol.

Bydd hyn yn cynnwys:

* digwyddiadau addysgu ac adolygu wythnosol mewn clwstwr;
* arsylwadau a datblygiad paratoadol;
* ymchwil yn y dosbarth (ymchwiliadau ar raddfa fach);
* integreiddio i'r amgylchedd addysgu;
* ymarfer a gweithredu sgiliau lefel uwch;
* mentora a hunan-adfyfyrio;
* gweithredu pellach trwy ymarfer;
* cyfnerthu sgiliau ac ymarfer;
* datblygiad annibynnol parhaus a chyfoethogi eich ymarfer.

**Asesu**

Yn ystod y modiwl byddwch yn adfyfyrio'n barhaus ar eich cynnydd gyda'ch cydweithwyr a'ch mentor ac yn uwchlwytho'r dystiolaeth berthnasol i'r Pasbort Dysgu Proffesiynol. Ar ddiwedd y modiwl, byddwch yn dangos eich bod wedi gwneud cynnydd boddhaol yn erbyn y Safonau Proffesiynol ar gyfer Addysgu ac Arweinyddiaeth. Yn achos y modiwl hwn, caiff pasio neu fethu ei gofnodi yn y bwrdd arholi gan ddefnyddio'r PSTL. Mae'r holl fanylion asesu yn erbyn y PSTL wedi'u cynnwys yn y Llawlyfr Asesu PSTL ac mae manylion am sut i ddefnyddio'r Cynllun Dysgu Personol (CDP) ar gael ar-lein.

**Deilliannau dysgu**

*Ar ôl cwblhau’r modiwl hwn yn llwyddiannus, byddwch yn gallu:*

* Archwilio'n feirniadol yr arferion, rhagdybiaethau a'r damcaniaethau sy'n sail i gynllunio a strwythuro dysgu'r disgyblion a rheoli eu hymddygiad mewn ysgolion uwchradd o safbwynt polisi, ymchwil, theori ac arferion cyfredol;
* Dangos dealltwriaeth a phrofiad soffistigedig o addysgu sy'n sicrhau bod pob dysgwr yn datblygu'r gallu i fod yn uchelgeisiol a medrus, mentrus a chreadigol, moesegol a gwybodus, iach a hyderus yn ôl y gofyn y cwricwlwm.
* Dangos dealltwriaeth ddofn o Anghenion Dysgu Ychwanegol (ADY) o wahanol safbwyntiau a'r camau wedi'u gwerthuso a gymerwyd i roi sylw iddynt;
* Rheoli a threfnu ystafelloedd dosbarth sy'n hyrwyddo diwylliant lle ceir dyheadau uchel ac ymddygiad sy'n cefnogi dysgu;
* Cyfoethogi ymdeimlad dysgwyr o werthoedd cymunedol a diwylliannol trwy ddefnyddio eich gwybodaeth o'r cwricwlwm Cymreig;
* Adfyfyrio'n feirniadol ar eich cynnydd a gosod targedau ar y cyd gyda'ch mentor er mwyn bodloni'r Safonau Proffesiynol ar gyfer Addysgu ac Arweinyddiaeth neu ragori arnynt.

**Cynnydd mewn Dwyieithrwydd**

Cyflwynir dwyieithrwydd yng nghyd-destun y cwricwlwm Cymreig unigryw i chi, a'r gwahanol ffyrdd y mae hyn yn cael sylw yn y gwahanol fathau o ysgolion (cyfrwng Cymraeg, dwyieithog a chyfrwng Saesneg). Byddwch hefyd yn astudio nodau ac amcanion addysg ddwyieithog o wahanol safbwyntiau, yn ystyried addysg Saesneg fel Iaith Ychwanegol (SIY) ac yn edrych ar y materion penodol sy'n gysylltiedig ag asesu disgyblion dwyieithog. Ar ôl hynny, byddwch yn ystyried y deilliannau disgwyliedig a realistig ar gyfer gwahanol fathau o ddisgyblion dwyieithog. Byddwch yn dod i wybod am y polisïau iaith sydd ar waith mewn ysgolion, a strategaethau penodol sy'n cael eu cynnwys yn y cwricwlwm i roi sylw i sgiliau iaith dysgwyr, a dod i ddeall y rhain.

**Cyflwyno wedi'i oleuo gan ymchwil ac addysgu seiliedig ar ymchwil**

Bydd cynnwys a dull cyflwyno'r modiwl yn eich annog i wneud adolygiad beirniadol uwch o bwysigrwydd bod yn ddefnyddwyr a chynhyrchwyr ymchwil ac i ddadansoddi, cyfosod ac adfyfyrio'n feirniadol ar y sbectrwm ymchwil sy'n goleuo ymarfer addysgu. Rydym yn eich annog hefyd i gynnig gwerthusiad beirniadol uwch o ymchwil sy'n seiliedig ar ymarfer neu ymchwil agos at ymarfer. Bydd y modiwl yn datblygu gwybodaeth uwch am ysgolheictod athrawon ac effaith hirdymor cymryd rhan mewn ymchwil ar eu datblygiad proffesiynol personol a'r hyn mae'n ei olygu i fod yn athro sy'n wybodus o ran ymchwil. Bydd y modiwl yn annog meistrolaeth uwch o'r hyn y mae'n ei olygu i ddatblygu 'diwylliant ymholi' o fewn systemau ysgolion hunan-wella, ysgolion fel sefydliadau dysgu, a phwysigrwydd datblygu Cymunedau Dysgu Proffesiynol a chymryd rhan ynddynt. Bydd ymchwil benodol a rennir yn ystod digwyddiadau rhwydwaith yn cysylltu'n agos â chynnwys XTE-4211 a XTE-4213 ac fe'i defnyddir i oleuo asesiadau ar gyfer y ddau fodiwl lefel 7 arall

**Y Dyddlyfr Proffesiynol**

Trwy gydol y modiwl cewch lawer o gyfleoedd i arsylwi, ymarfer ac adfyfyrio. Byddwch yn cadw nodiadau ymchwil mewn dyddlyfr proffesiynol sydd wedi'i lunio i gefnogi'ch cynnydd fel AC newydd.

**Gofynion Cyfreithiol**

Gan fod y modiwl hwn wedi'i leoli mewn gweithle proffesiynol mae'n rhaid i chi:

* Gael copi o bolisi'r ysgol ar Amddiffyn Plant, Gwrth-fwlio, Disgyblaeth ac Atal (gall hwn fod yn gopi electronig neu gopi caled);
* Sicrhau eich bod yn llenwi'r dudalen diogelu plant ar gyfer yr ysgol arweiniol a'r ysgol rwydwaith yn eich dyddlyfr proffesiynol;
* Gwblhau'r holiadur y cod ymddygiad proffesiynol ar-lein cyn i'r lleoliad ddechrau.

# Sut mae Athro Cysylltiedig (AC) yn Dysgu

| **Ymreolaeth Broffesiynol** |  |
| --- | --- |
| **Deialog** | **Cydweithio** |
| Sgyrsiau dysgu  Hyfforddiant cymheiriaid  Dysgu cymheiriaid  Dull deialogaidd  Gwerthuso | Cydweithredu  Cyd-adeiladu  Cyd-gynllunio  Cyd-addysgu  Addysgu mewn tîm  Astudiaeth Gwers |
| **Adfyfyrio Beirniadol** |  |
| **Arsylwi** | **Ymchwiliad** |
| Arsylwi gyda ffocws pendant  Ymateb i adborth  Asesu dysgu  Arsylwi beirniadol  Gwerthuso  Teithiau Dysgu | Addysgeg y pwnc  Ymchwil ar sail tystiolaeth  Arloesi  Datrys problemau  Ymchwiliad Ymarferydd |

# Ymarfer Adfyfyriol

Yn ogystal â'r cyflwyniad cychwynnol i addysgu effeithiol, bydd y modiwl hwn yn canolbwyntio ar ddwy sgil ymchwil hanfodol i ymarferwyr: arsylwi ac adfyfyrio. Byddwch yn defnyddio tri model damcaniaethol i arwain eich dadansoddiad o ddysgu ac addysgu.

## Cwestiynau Ebbutt

Wrth arsylwi neu adfyfyrio ar ddysgu ac addysgu, defnyddiwch y cwestiynau canlynol i hwyluso eich dadansoddiad o ddysgu ac adfyfyrio ar ymarfer:

* Beth wnaeth y disgyblion mewn gwirionedd?
* Beth oedden nhw'n ei ddysgu?
* Pa mor werthfawr oedd hyn?
* Beth wnes i? (Beth wnaeth yr athro?)
* Beth wnes i ei ddysgu?
* Beth ydw i'n bwriadu ei wneud nesaf?

Ebbutt, 1985, yn Hopkins, D., 2014.*A teacher's guide to classroom research. Maidenhead*, DU: McGraw-Hill Education

## Lensys Brookfield

Ac yn olaf, mae Brookfield (1998) yn defnyddio pedair lens i arwain adfyfyrio proffesiynol:

|  |  |
| --- | --- |
| **Hunangofiannol** | **Llygaid y Dysgwyr** |
| Sut mae ein hanes ein hunain yn dylanwadu ar y ffyrdd rydyn ni'n ymddwyn?  Rhaid i ni ystyried:   * sut mae profiadau personol wedi dylanwadu ar ein credoau * pam dewiswn rai dulliau gweithredu dros eraill * sut mae ein methiannau a'n llwyddiannau ein hunain yn dylanwadu ar ein dewisiadau o addysgeg. | Beth yw barn y dysgwyr amdana i a'r ffordd dwi'n dysgu?  Dylen ni:   * greu gofod diogel ar gyfer clywed barn y disgyblion. * fod yn sensitif i'w hanghenion yn ystod y gwersi gan ymateb mewn modd sensitif. * addasu ein cynllunio ac addysgu yn ôl eu hanghenion |
| **Profiad Cydweithwyr** | **Llenyddiaeth Ddamcaniaethol** |
| Mae cael sgyrsiau beirniadol gyda chyfoedion yn ein galluogi i:   * ennill persbectif ychwanegol * gwerthuso'n fwy effeithiol ac yn feirniadol * ehangu ein dulliau o weithredu * newid ein harferion. | Gall darllen llenyddiaeth academaidd:   * fy helpu adnabod a labelu fy nulliau addysgu neu addysgeg * esbonio llwyddiant a methiant * esbonio cymhlethdod yr ystafell ddosbarth * fy nghyflwyno i ddulliau newydd ac effeithiol |

[Brookfield, S., 1998. Critically reflective practice. *Journal of Continuing Education in the Health Professions*, *18*(4), pp.197-205.](https://www.kent.ac.uk/teaching/documents/academic-practice/New%20to%20teaching%20Staff/Brookfield%20models%20of%20reflective%20practice.pdf)

# Cynnydd AC

Yn ystod y cwrs, bydd AC yn datblygu wrth iddynt symud ymlaen o fewn y Safonau Proffesiynol ar gyfer Addysgu ac Arweinyddiaeth (SPAA).


Er mwyn olrhain eu cynnydd, rydym wedi nodi tri cham datblygu:

* Dechrau Addysgu
* Datblygu Hunaniaeth Athrawon
* Dod yn Ymreolaethol

# [Gellir gweld manylion o’r tri cham o fewn y SPAA gyda strategaethau mentora priodol ar dudalennau 18-24](#_Camau_Datblygu_AC)

# Cymorth Ychwanegol

Os bydd cynnydd AC yn achos pryder, yna dylai'r mentor gysylltu â'r tiwtor ar unwaith i gychwyn y Rhaglen Cefnogi Ychwanegol. Mae Rhaglen Cymorth Ychwanegol nodweddiadol yn darparu cyfres o dargedau tymor byr strwythuredig a gall hefyd olygu llwyth gwaith addysgu llai i’r AC neu addysgu ychwanegol mewn tîm. Mae manylion y rhaglen i'w gweld ar ein tudalen we Dogfennau Caban ar dudalen olaf Llawlyfr PSTL (defnyddiwch y cod QR isod i gael mynediad i'r dudalen). Sylwch fod ymyrraeth gynnar yn llawer mwy effeithiol ac yn rhoi'r cyfle gorau i'r AC lwyddo.



# Amserlen profiad ysgol

Mae'r tudalennau canlynol yn dangos cynllun manwl y Profiad Ysgol

**Lleoliad Byrfoddau**

|  |  |  |
| --- | --- | --- |
|  | Ysgol Arweiniol | MARh - Mentor Arweiniol Rhwydwaith PF - Prif Fentor |
|  | Ysgol Rwydwaith | MY - Mentor Ysgol FfAA - Ffurflen Asesu Addysgeg |
|  | Sefydliad Addysg Uwch | APY - Adroddiad Profiad Ysgol MDaPh - Maes Dysgu a Phrofiad |

Ar gyfer y tudalennau canlynol, mae gweithgareddau wedi'u cynllunio i hwyluso ac i strwythuro arsylwadau ac adfyfyrio'r AC. Awgrymiadau yw'r drefn a’r amseru a gall yr ysgol, yr adran a'r mentor fod eisiau aildrefnu'r gweithgareddau i gyd-fynd â'u hanghenion.

# Wythnos 1

**Nodwch** Ar y dudalen hon a'r tudalennau canlynol, mae gweithgareddau wedi'u cynllunio i hwyluso a strwythuro arsylwi ac adfyfyrio gan AC. Awgrymiadau yn unig yw'r drefn a'r amseru a ddangosir; gall yr ysgol, yr adran a'r mentor ad-drefnu'r gweithgareddau i gyd-fynd â'u blaenoriaethau.

|  |  |  |  |  |
| --- | --- | --- | --- | --- |
| **Dydd Llun** | **Dydd Mawrth** | **Dydd Mercher** | **Dydd Iau** | **Dydd Gwener** |
| Croeso gan y **Pennaeth** ac yna diogelwch hanfodol ac Iechyd a diogelwch a gyflwynir gan y **Prif Fentor (PF)**    **Arsylwi 1**  Taith o amgylch yr ysgol gyda ffocws ar yr ysgol fel **cymuned**  Mynediad at TGCh etc.  **Arsylwi 2**  Arsylwi dosbarth cyfan yn yr adran. AC yn canolbwyntio ar grwpiau disgyblion, amgylchedd yr ystafell ddosbarth a rhyngweithio rhwng athrawon a disgyblion | **Canolbwyntio ar bolisïau'r ysgol ac ymddygiad**  **Arsylwi 3**  Yn dilyn cyfarwyddyd gan y Prif Fentor (PF) mae AC yn cysgodi disgybl ar gyfer pob gwers. Yn eu tro maent yn canolbwyntio ar  ryngweithio cadarnhaol rhwng athrawon a disgyblion a thystiolaeth weladwy o'r pedwar diben ar waith | **Diwrnod Ysgol Arweiniol**  Gweler llawlyfr a Blackboard am fanylion.  **Cyfrifoldebau’r mentor**  Cyflwyniad i'r adran  Ystyriaethau ymarferol (lle cedwir pethau ac ati)  Dulliau o weithio  Rhoi sylw i faterion Iechyd a Diogelwch yn ôl yr angen  Trefnu arsylwadau. | **Arsylwi 4**  AC yn arsylwi dosbarthiadau yn eu hadran gan ganolbwyntio ar addysgeg, strwythur gwersi, cynnwys a thystiolaeth o'r pedwar diben.  **Gweithgaredd 1**  AC i adnabod cynlluniau gwaith a deunyddiau adran, ar-lein ac o fewn yr adran | **Arsylwi 5**  Mae AC yn arsylwi dosbarthiadau mewn mathemateg a/neu Saesneg gan ganolbwyntio ar ddatblygu iaith a rhifedd.  Byddant yn nodi agweddau a allai fod yn berthnasol i'w pwnc eu hunain.  AC yn **adfyfyrio** mewn grwpiau / parau ar arsylwadau. Canolbwyntio ar yr hyn maent wedi'i ddysgu, argraffiadau cyntaf o'r cwricwlwm, addysgeg a rhyngweithio rhwng athrawon a disgyblion. Maent yn nodi gwahaniaethau a thebygrwydd rhwng pynciau. Maent yn nodi ymddygiadau cadarnhaol athrawon i'w mabwysiadu. |

**Myfyrio**: Ar ddiwedd pob diwrnod myfyriwch mewn grwpiau/parau ar arsylwi dysgu ac addysgu

|  |
| --- |
| **Gofynion Cyfreithiol – rhaid i bob AC:**   * Gael copi o bolisi'r ysgol ar Amddiffyn Plant, Gwrth-fwlio, Disgyblaeth ac Atal (gall hwn fod yn gopi electronig neu gopi caled); * Llenwi'r dudalen diogelu plant ar gyfer yr ysgol arweiniol a'r ysgol rwydwaith yn y dyddlyfr proffesiynol; * Gwblhau'r holiadur y cod ymddygiad proffesiynol ar-lein cyn i'r lleoliad ddechrau. |

# Wythnos 2

|  |  |  |  |  |
| --- | --- | --- | --- | --- |
| **Dydd Llun** | **Dydd Mawrth** | **Dydd Mercher** | **Dydd Iau** | **Dydd Gwener** |
| AC yn **arsylwi** gwersi yn CA3.  Canolbwyntio ar y sbardun/dechreuadau; trawsnewidiadau; rheoli'r dysgu a rheoli dysgwyr; ymgysylltu; Asesu ar gyfer Dysgu  AC yn nodi enghreifftiau posibl o bedwar diben dysgu.  **Cefnogi dysgu**: AC yn gweithredu fel Cynorthwywr Addysgu yn unol â chyfarwyddyd y mentor / athro.  Wrth gefnogi disgyblion, AC yn nodi'r wybodaeth bwnc y mae'r disgyblion yn ei dysgu a'r addysgeg sy'n cael ei mabwysiadu gan yr athro. (Beth maent yn ei ddysgu a sut maent yn dysgu?)  **⁠Adfyfyrio**: AC yn adfyfyrio mewn grwpiau/parau ar y dysgu y maent wedi ei arsylwi.  Maent yn gwneud cysylltiadau â'r damcaniaethau dysgu  **Adnabod, gyda chymorth y mentor, y dysgwr a fydd yn cael ei gefnogi a'i arsylwi ar gyfer yr Aseiniad Astudiaeth Achos (PACh B). Rhaid i chi ei arsylwi o leiaf awr yr wythnos** | AC yn **arsylwi** gwersi yn CA3.  Canolbwyntio ar ddiweddglo gwersi, yn enwedig Asesu ar gyfer Dysgu. Parhau â thrawsnewidiadau; rheoli'r dysgu a rheoli dysgwyr; ennyn diddordeb;  AC yn parhau i nodi enghreifftiau posibl o bedwar diben dysgu.  **Cefnogi dysgu**: AC yn gweithredu fel Cynorthwywyr Addysgu yn unol â chyfarwyddyd y mentor / athro.  Wrth gefnogi disgyblion, AC yn nodi'r wybodaeth bwnc y mae'r disgyblion yn ei dysgu a'r addysgeg sy'n cael ei mabwysiadu gan yr athro. (Beth maent yn ei ddysgu a sut maent yn dysgu?)  **Adfyfyrio**: AC yn adfyfyrio mewn grwpiau/parau ar y dysgu y maent wedi ei arsylwi.  Maent yn gwneud cysylltiadau â'r damcaniaethau dysgu | **Diwrnod HEI (Wythnos 8)**  Gweler llawlyfr a Blackboard am fanylion  **Cyfarfod mentora a chyfrifoldebau**  Trafod gwersi Addysgu Tîm ymlaen llaw.  Cynllunio arsylwi (yn debygol o fod y dosbarthiadau mae AC yn mynd i'w haddysgu).  Rhoi cyfarwyddyd i AC ar weithgareddau sbardun i'w haddysgu yn ystod yr wythnos ganlynol.  **Dewiswch un dysgwr ag ADY i gael ei gefnogi neu ei arsylwi am awr yr wythnos gan y AT am y tymor cyfan. Bydd yr AT yn defnyddio eu nodiadau fel sail ar gyfer aseiniad Astudiaeth achos.**  Cysylltwch â'r tiwtor i ddechrau cynllun **cymorth ychwanegol** os oes pryderon ynghylch cynnydd yr AC. | **Addysgu mewn tîm**  Gwers wedi ei chynllunio a'i chyflwyno gan y  **mentor/athro**; AC yn cael swyddogaeth gefnogol allweddol, fel cymryd grŵp o ddysgwyr; gweithredu fel Cynorthwywr Addysgu gydag unigolion; cyflwyno sbardun.  AC **yn arsylwi** dosbarth gwahanol (mewn cyfnod gwahanol os yn bosibl)  Canolbwyntio ar ddechrau a diwedd gwersi, yn enwedig Asesu ar gyfer Dysgu. Parhau â thrawsnewidiadau; rheoli'r dysgu a rheoli dysgwyr; gwerthuso'r ymwneud;  **⁠Adfyfyrio**: AC yn adfyfyrio mewn grwpiau/parau ar y dysgu y maent wedi ei arsylwi.  Maent yn gwneud cysylltiadau â'r damcaniaethau dysgu | **Addysgu mewn tîm**  Gwers wedi'i chynllunio gan y  **mentor/athro**; AC yn cael swyddogaeth gefnogol allweddol, fel cymryd grŵp o ddysgwyr; gweithredu fel Cynorthwywr Addysgu gydag unigolion; cyflwyno sbardun.  **Adfyfyrio Estynedig (mewn parau / grwpiau)**  AC yn rhannu profiadau ac yn ateb y cwestiynau canlynol:  Beth a ddysgwyd gan ddisgyblion? Sut wnaeth y mentoriaid/ athrawon asesu'r dysgu?  A oedd y gweithgareddau'n effeithiol?  A oedd angen rhoi sylw i unrhyw ymddygiadau oddi ar y dasg? Beth oedden nhw?  Sut y rhwystrwyd ymddygiad gwael? |

# Wythnos 3

|  |  |  |  |  |
| --- | --- | --- | --- | --- |
| **Dydd Llun** | **Dydd Mawrth** | **Dydd Mercher** | **Dydd Iau** | **Dydd Gwener** |
| **Addysgu mewn tîm 1**  Gwers CA3 wedi'i chynllunio a'i chyflwyno gan y **mentor / athro**; rhoi mwy o gyfrifoldeb i'r AC ddysgu rhannau o'r gwersi ar gyfer rhai dosbarthiadau  **Arsylwi 1: AC yn** canolbwyntio ar ymddygiad yn dilyn ymlaen o sesiwn yn yr Ysgol Arweiniol.  **Adfyfyrio ar unwaith**: AC yn adfyfyrio mewn grwpiau/parau ar y dysgu y maent wedi ei arsylwi. Maent yn gwneud nodiadau, gan gofio'r hyn a ddwedwyd ac a wnaed. Maent yn dadansoddi’r dysgu.  AC yn dechrau **cynllunio'r** tasgau sbardun. | **Addysgu mewn tîm 2**  Gwers CA3 wedi'i chynllunio a'i chyflwyno gan y **mentor/athro**; rhoi mwy o gyfrifoldeb i'r AC ddysgu rhannau o'r gwersi.  **Arsylwi 2: AC yn** canolbwyntio ar ymddygiad yn dilyn ymlaen o sesiwn PACH 4.5 (sesiwn yn yr Ysgol Arweiniol)  **Adfyfyrio ar unwaith**: AC yn adfyfyrio mewn grwpiau/parau ar y dysgu y maent wedi ei arsylwi. Maent yn gwneud nodiadau, gan gofio'r hyn a ddwedwyd ac a wnaed. Maent yn dadansoddi dysgu.  **Mentor yn gwirio cynlluniau o weithgareddau sbardun**  AC yn cwblhau **cynllunio'r** tasgau sbardun. | **Diwrnod HEI (Wythnos 8)**  Gweler llawlyfr a Blackboard am fanylion  **Cyfarfod mentora a chyfrifoldebau**  Sicrhau bod AC wedi deall y gweithgareddau sbardun.  Gwirio cynlluniau ar gyfer gweithgareddau sbardun.  Trefnu arsylwadau ar gyfer Cymraeg Pob Dydd.  Sicrhau fod AC yn arsylwi'r dosbarthiadau y byddant yn eu haddysgu  Cyflwyno gwybodaeth i'r AC am y dosbarthiadau byddant yn eu haddysgu yn ystod Cam 3 a 4, gan dynnu sylw at y gwersi y byddan nhw'n llwyr gyfrifol amdanynt.  Rhannu'r amserlen ddrafft gyda'r tiwtor ar gyfer Cam 3 a 4 Briffio’r AC ynghylch addysgu mewn tîm ar gyfer yr wythnos nesaf | **Addysgu gweithgareddau sbardun 1**  Addysgu'r gweithgaredd sbardun gyda'r dosbarth a nodwyd ddydd Llun  **Adfyfyrio ar unwaith.** AC yn nodi ymatebion allweddol o'r gweithgaredd sbardun ac yn gwerthuso eu harwyddocâd  **Arsylwi 3: AC** yn canolbwyntio ar *Gymraeg Pob Dydd;* maent yn cwblhau'r gweithgaredd sy'n dilyn o'r seminar.  **Adfyfyrio ar unwaith**: AC yn adfyfyrio mewn grwpiau/parau ar y dysgu y maent wedi ei arsylwi a'u gweithgareddau sbardun eu hunain. Maent yn gwneud nodiadau, gan gofio'r hyn a ddwedwyd ac a wnaed. Maent yn dadansoddi dysgu.  **Arsylwi 4**: AC yn canolbwyntio ar Asesu ar gyfer Dysgu yn CA4, gan edrych ar: cwestiynu; strategaethau ymatebion disgyblion; ymatebion athrawon.  Nodi dilyniant o CA3-4 | **Addysgu gweithgareddau sbardun 2**  Addysgu'r gweithgaredd sbardun gyda'r dosbarth a nodwyd ddydd Llun  **Adfyfyrio ar unwaith.** AC yn nodi ymatebion allweddol o'r gweithgaredd sbardun ac yn gwerthuso eu harwyddocâd  **Arsylwi 5:** AC *yn canolbwyntio ar* Gymraeg Pob Dydd; maent yn cwblhau'r gweithgaredd sy'n dilyn o'r seminar.  **Cynllunio**  AC yn nodi'r meysydd o'r cwricwlwm sydd i'w haddysgu yng Nghamau 3 a 4. Maent yn llunio drafftiau cychwynnol o gynlluniau canol tymor ar gyfer y tymor**.**  AC yn **adfyfyrio** mewn grwpiau/parau ar y dysgu y maent wedi ei arsylwi a'u gweithgareddau sbardun eu hunain. Maent yn gwneud nodiadau, gan gofio'r hyn a ddywedwyd ac a wnaed. Maent yn dadansoddi dysgu. |

**Myfyrdod**: Ar ddiwedd pob dydd mae AC yn myfyrio mewn grwpiau/parau ar eu harsylwi ar ddysgu. Gellir gwneud hyn ar-lein.  
**Astudiaeth** **Achos**: Parhau i arsylwi ar y dysgwr ag ADY ar gyfer yr aseiniad PACh

# Wythnos 4

Bydd AC yn cymryd mwy o reolaeth dros wersi; byddant yn addysgu gwersi llawn fel y cytunir gyda'r mentor ac yn cymryd cyfrifoldeb am 3-5 awr o wersi.

Bydd yr holl weithgareddau'n cael eu darparu o fewn cyfyngiadau'r adran ac amserlen y mentor

|  |  |  |  |  |
| --- | --- | --- | --- | --- |
| **Dydd Llun** | **Dydd Mawrth** | **Dydd Mercher** | **Dydd Iau** | **Dydd Gwener** |
| **Gweithgaredd sbardun 1**  Addysgu'r gweithgaredd a gynlluniwyd gyda'r dosbarth a nodwyd  **⁠Adfyfyrio**  Dylai cofnodion mewn dyddiadur gysylltu deilliannau a arsylwyd, gweithgareddau a deilliannau â chynlluniau posibl e.e. “Sut fyddwn i wedi cynllunio ar gyfer hyn?”  Defnyddiwch **Gwestiynau Ebbutt** i ddadansoddi'r dosbarth  AC yn **arsylwi** gwers mentor  Trafod y wers gyda'r **mentor.**  AC yn **cynllunio** gwers y mentor wrth edrych yn ôl gan ddefnyddio ffurflen barod CABAN a nodi agweddau allweddol sy'n angenrheidiol i'r wers.  Cynllunio gweithgareddau sbardun a gwersi llawn ar gyfer dosbarthiadau a nodwyd yn ystod yr wythnos flaenorol  **Astudiaeth Achos:** Parhau i arsylwi ar y dysgwr ag ADY ar gyfer yr aseiniad PACh | AC yn **addysgu gwers mewn tîm**  gyda mentor. Y mentor sy'n cymryd y prif gyfrifoldeb, ond mae'r AC yn dysgu rhannau (e.e. cyflwyno'r prif weithgaredd, diweddglo, cefnogi dysgwyr ac ati)  AC yn **cynllunio** eu gwersi eu hunain yn ogystal â swyddogaeth gefnogol eu cyfoedion. Maent hefyd yn cynllunio eu swyddogaeth gefnogol yng ngwersi eu cyfoedion.  **Arsylwi:** AC yn parhau i ganolbwyntio ar wahaniaethu. Maent hefyd yn nodi gwahanol ddulliau o ymdrin â chynnwys gwahanol.  **Adfyfyrio 2**  Dylai'r ail gofnod ddadansoddi gwahanol addysgeg a arsylwyd. | **Diwrnod Ysgol Arweiniol**  Gweler llawlyfr a Blackboard am fanylion  **Cyfarfod mentora a chyfrifoldebau**  Sicrhau fod yr AC yn arsylwi gwers mentor. Trafod deilliannau'r dysgwyr gyda'r AC.  Sicrhau bod yr AC wedi cynllunio ar gyfer addysgu mewn tîm a gweithgareddau sbardun.  Trefnu arsylwadau ar gyfer Cymraeg Pob Dydd.  Rhoi cyfarwyddyd i'r AC a'u cefnogi wrth gynllunio gwersi yr wythnos nesaf, gan nodi pa wersi sy'n gyfrifoldeb llawn iddynt.  Cwblhau arsylwi ffurfiol, llenwi **Ffurflen Asesu Addysgeg (FfAA 1)**, adolygu cynnydd a gosod targedau gyda'r AC  Gwirio **Dyddlyfr Proffesiynol** yr AC  Cysylltwch â thiwtor cyswllt i ddechrau cynllun **cymorth** **ychwanegol** os oes pryderon ynghylch cynnydd yr AC. | **Arsylwi**  Canolbwyntio ar wahaniaethu  Nodi gwahanol ddulliau o ymdrin â chynnwys gwahanol.  **Arsylwi**  Canolbwyntio ar *Gymraeg Pob Dydd;* gweithgaredd sy'n dilyn o'r seminar.  **⁠Adfyfyrio**  Nodi agweddau allweddol ar gynllunio, gan ddefnyddio'r cynllun yn seiliedig ar arsylwi'r mentor/athro | **Arsylwi** **a** **chefnogi** disgybl sydd ag ADY naill ai o fewn y pwnc neu mewn adran wahanol. Mae AC yn gweithredu ar y sesiwn a gyflwynwyd yn yr Ysgol Arweiniol  **Myfyrio a chynllunio**  Myfyrio ar agweddau allweddol ar gynllunio a gweithredu cynlluniau eu hunain. |

# Wythnos 5

Bydd AC yn cynllunio ac yn addysgu gwersi llawn fel y cytunir gyda'r mentor ac yn cymryd cyfrifoldeb am 3-5 awr o wersi.

Bydd yr holl weithgareddau'n cael eu darparu o fewn cyfyngiadau'r adran ac amserlen y mentor. Mae'r amserlen isod yn enghraifft.

|  |  |  |  |  |
| --- | --- | --- | --- | --- |
| **Dydd Llun** | **Dydd Mawrth** | **Dydd Mercher** | **Dydd Iau** | **Dydd Gwener** |
| **Addysgu mewn Tîm gyda Chyfoedion**  Gwers wedi'i chynllunio a'i chyflwyno gan un AC gydag ail AC yn cefnogi.  **⁠Adfyfyrio**  Dylai cofnodion yn y dyddlyfr nodi'r hyn a ddysgir yn y wers yn ogystal â chymharu digwyddiadau gwirioneddol â'r deilliannau dysgu arfaethedig. Mae'r AC sy'n cefnogi yn rhoi ail farn a sylwadau perthnasol.  **Astudiaeth Achos:** Parhau i arsylwi ar y dysgwr ag ADY ar gyfer yr aseiniad PACh.  **Astudiaeth Achos:** Parhau i arsylwi ar y dysgwr ag ADY ar gyfer yr aseiniad PACh | **Addysgu mewn Tîm gyda Chyfoedion**  Gwers wedi'i chynllunio a'i chyflwyno gan yr ail AC gyda'r AC cyntaf yn cefnogi.  **⁠Adfyfyrio**  Dylai cofnodion yn y dyddlyfr nodi'r hyn a ddysgir yn y wers yn ogystal â chymharu digwyddiadau gwirioneddol â'r deilliannau dysgu arfaethedig. Mae'r AC sy'n cefnogi yn rhoi ail farn a sylwadau perthnasol. | **Diwrnod Ysgol Arweiniol**  Gweler llawlyfr a Blackboard am fanylion  **Cyfarfod mentora a chyfrifoldebau**  Sicrhau bod y tîm AC yn addysgu dwy wers gyda'u cyfoedion o bwnc arall  Gwirio gwaith cynllunio'r AC (gwneud nodiadau ar gynlluniau)  Trefnu arsylwadau ar gyfer addysgu’r Gymraeg.  Parhau i roi cyfarwyddyd ar gyfer cynllunio Gwirio Dyddlyfr Proffesiynol yr AC.  Cysylltwch â thiwtor cyswllt i ddechrau cynllun **cymorth** **ychwanegol** os oes pryderon ynghylch cynnydd yr AC. | **Addysgu gwersi wedi'u cynllunio**  **⁠Adfyfyrio**  Dylai cofnodion yn y dyddlyfr nodi'r hyn a ddysgir yn y wers yn ogystal â chymharu digwyddiadau gwirioneddol â'r deilliannau dysgu arfaethedig. | **Addysgu gwersi wedi'u cynllunio**  **Adfyfyrio Estynedig (Prynhawn)**  AC yn paratoi cyflwyniad **adfyfyriol** (mewn parau neu fesul tri) ar gyfer adolygiad y Sefydliad AU (dydd Iau nesaf), gan ddefnyddio cwestiynau Ebbutt, y neu Lensys Brookfield fel y nodir yn y Dyddlyfr Proffesiynol. |

|  |
| --- |
| **Cyffredinol** AC i gynllunio ac addysgu gwersi (5 awr) o dan arweiniad y **mentor** Parhau i gefnogi ac arsylwi, gan edrych ar y pedwar diben (8 awr)  Parhau i adfyfyrio mewn parau ar ddiwedd y dydd Arsylwi ffurfiol cyntaf gan ddefnyddio **Ffurflen Asesu Addysgeg (FfAA 1)** tua diwedd yr wythnos.  **Astudiaeth Achos:** Parhau i arsylwi ar y dysgwr ag ADY ar gyfer yr aseiniad PACh |

# Wythnos 6 – 9

**Bydd AC yn cynllunio ac yn addysgu gwersi llawn fel y cytunir gyda'r mentor ac yn cymryd cyfrifoldeb am 8 awr o wersi.**

Bydd yr holl weithgareddau'n cael eu darparu o fewn cyfyngiadau'r adran ac amserlen y mentor. Mae'r amserlen isod yn enghraifft.

**Dydd Mercher yn yr Ysgol Arweiniol a'r Brifysgol fel y dangosir yng Nghynllun y Flwyddyn**

|  |  |
| --- | --- |
| **Gweithgareddau’r AC** | **Mentora** |
| Cynllunio a chyflwyno gwersi sy'n cynnwys y Cyfrifoldebau Trawsgwricwlaidd (CTG).  Dylai AC addysgu **8 awr** mor fuan â phosib. Os nad yw hyn yn bosibl, dylid gweithredu'r **Cynllun Cymorth**  Cynllunio gyda chefnogaeth mentor  Parhau i gefnogi ac arsylwi, gan edrych ar ADY, Ecwiti, asesu ar gyfer dysgu (8 awr).  **Cwblhau tasgau sy’n deillio o’r seminarau Cymraeg**  Parhau i adfyfyrio mewn parau **unwaith yr wythnos**  **Astudiaeth Achos:** Parhau i arsylwi ar y dysgwr ag ADY ar gyfer yr aseiniad PACh  **Cwblhau tystiolaeth dysgu digidol 1** | **Wythnos 6**  Adolygu cynnydd.  **Wythnos 7**  Adolygu cynnydd a gosod targedau gyda'r AT.  Cwblhewch arsylwi ffurfiol, cwblhewch **y Ffurflen Asesu Addysgeg (PAF 2)**  **Wythnos 8-9**  Cwblhau arsylwi ffurfiol, cwblhau **Ffurflen Asesu Addysgeg (PAF 3)**  **Ar unrhyw adeg** Cysylltwch â'r tiwtor i ddechrau **cynllun cymorth uwch** os oes pryderon ynghylch cynnydd yr AT. |

# Wythnosau 10 – 12

Mae AC yn cynllunio ac yn dysgu gwersi llawn fel y cytunwyd gyda'r mentor ac yn cymryd cyfrifoldeb am **10 awr o wersi erbyn diwedd y lleoliad**

Mae'r holl weithgareddau i'w darparu o fewn cyfyngiadau'r ysgol, y dosbarth, ac amserlen y mentor. Mae'r amserlen isod yn enghraifft.

**Dydd Mercher yn yr Ysgol Arweiniol a'r Brifysgol fel y dangosir yng Nghynllun y Flwyddyn**

|  |  |
| --- | --- |
| **Gweithgareddau AT** | **Mentora** |
| Cynllunio a chyflwyno gwersi sy'n cynnwys y CTG  Os nad yw'r AT yn gallu addysgu 10 awr erbyn diwedd y lleoliad, dylid gweithredu Cynllun Cymorth Ychwanegol.  Cynllunio'n annibynnol gyda chefnogaeth mentor lle bo hynny'n briodol  Parhau i gefnogi ac arsylwi, gan fyfyrio ar sut mae athrawon yn cynllunio'r cwricwlwm.  **Cwblhewch dasgau dilynol o seminarau Cymraeg (*Cymraeg Pob Dydd* a *Cwricwlwm Cymreig*) a sicrhau bod y portffolio yn gyfredol.**  Mwy o uwchlwytho tystiolaeth ‘r PDP. | **Wythnos 10**  **Am bob wythnos:** Cysylltwch â'r tiwtor i ddechrau **cynllun cymorth uwch** os oes pryderon ynghylch cynnydd yr AT.  **Wythnos 11**  Arsylwi, adolygu a chwblhau **Ffurflen Asesu Addysgeg (PAF 4)** a gosod targedau.  **Wythnos 12**  Cwblhau a thrafod **Adroddiad Profiad Ysgol (APY)** |

Pontio: Arsylwi yn yr ysgol gynradd

Dylai'r ymweliad â'r cynradd fod mewn ysgol sydd yn bwydo’r ail Ysgol Rhwydwaith

**Dydd Mercher yn yr Ysgol Arweiniol a'r Brifysgol fel y dangosir yng Nghynllun y Flwyddyn**

|  |
| --- |
| **Gweithgareddau’r AC** |
| **Arsylwi a chefnogi ym mlynyddoedd 5 a 6**  Prif ffocws ar y Cwricwlwm a pharhad y cwricwlwm rhwng MDaPh ac o flwyddyn 5/6 i flwyddyn 7  Canolbwyntio ar Gymraeg Pob Dydd, sgiliau, ffyrdd o ddysgu, gwahaniaethu, addysgeg  **Adlewyrchu**  Mae AC yn paratoi cyflwyniad byr i'w rannu gyda chydweithwyr yn yr ysgolion arweiniol.  **Ystyried:**   * Dilyniant y cwricwlwm ar draws y cyfnod pontio cynradd-uwchradd * CTG * Ffyrdd o ddysgu * Addysgeg yn y cynradd * Dysgu yn eich pwnc/MDaPh * Her a disgwyliadau |

# Lleoliad 2

# Wythnos 1

|  |  |
| --- | --- |
| **Gweithgareddau’r AC** | **Cyfarfod mentora** |
| **Diwrnod cyntaf yn yr ail Ysgol Rhwydwaith**  **Croeso gan y Pennaeth** a diogelu hanfodol, iechyd a diogelwch (Prif Fentor)  Taith o amgylch yr ysgol.  Ystyriaethau ymarferol.  Cyflwyniad i'r adran.  Sylwadau'n canolbwyntio ar Gymraeg a CTG (Prif Fentor i nodi dosbarthiadau)  Ymgyfarwyddo ag adnoddau a chynlluniau gwaith | Adolygu'r lleoliad blaenorol.  Sicrhau mynediad i’r Pasbort Dysgu Proffesiynol PDP  Trafod yr Adroddiad Profiad Ysgol blaenorol ac adfyfyrdodau’r AC ar y safonau Proffesiynol ar gyfer Addysgu ac Arweinyddiaeth (SPAA).  Dyrannu dosbarthiadau ar gyfer y lleoliad |

# Wythnosau 2 – 15

**Dylai AC gynyddu eu hamser addysgu yn raddol i 15 awr erbyn diwedd y lleoliad.** Mae'r holl weithgareddau i'w darparu o fewn cyfyngiadau'r ysgol, y dosbarth, ac amserlen y mentor. Mae'r amserlen isod yn enghraifft.

**Dydd Mercher yn yr Ysgol Arweiniol a'r Brifysgol fel y dangosir yng Nghynllun y Flwyddyn**

|  |  |
| --- | --- |
| **Gweithgareddau AT** | **Mentora** |
| Cynllunio a chyflwyno gwersi sy'n cynnwys y CTG.  Dylai AC addysgu **15 awr**, yn dibynnu ar eu cynnydd ac yn sicr erbyn diwedd y lleoliad. Gall yr addysgu ychwanegol fod yn addysgu tîm, addysgu yn y 6ed dosbarth, cymorth pwrpasol i grwpiau bach mewn dosbarthiadau adolygu TGAU ac ati. Bydd y cyfrifoldebau addysgu ychwanegol hyn yn disodli'r arsylwadau.  **Ffocws**: mireinio gwahaniaethu ac AfL - dylai cynllunio gael eu llywio gan asesiad parhaus ac adeiladu ar ddysgu blaenorol.  Gall rhai AC gynllunio'n annibynnol gan ddefnyddio **taflen Cynllunio Annibynnol** gydag ychydig iawn neu ddim cefnogaeth mentor.  Parhewch i uwchlwytho, diweddaru ac adolygu tystiolaeth i PLP.  **Cwblhau’r Portffolio Cymraeg Rhan 3**  **Cwblhau’r Ymholiad Proffesiynol**  **Cyflawni Proffil Mynediad Gyrfa**  Gall yr wythnos olaf gynnwys mwy o arsylwi ac adfyfyrio. | **Am bob wythnos:** Cysylltwch â'r tiwtor i ddechrau **cynllun cymorth uwch** os oes pryderon ynghylch cynnydd yr AT.  **Wythnos 2**  Trafod a chefnogi Ymholiad Proffesiynol a chwblhau’r **ffurflen Moeseg** Gosod targedau a pharatoi ar gyfer yr arsylwad ffurfiol cyntaf.  **Wythnos 3**  Cefnogi’r Ymholiad Proffesiynol  Arsylwi, adolygu a chwblhau **Ffurflen Asesu Addysgeg (FfAA 5)** a gosod targedau.  **Wythnos 4** Cefnogi’r Ymholiad Proffesiynol  **Wythnos 5** Cefnogi’r Ymholiad ProffesiynolGosod targedau a pharatoi ar gyfer yr ail arsylwad ffurfiol.  **Wythnos 6** Arsylwi, adolygu a chwblhau **Ffurflen Asesu Addysgeg (FfAA 6)** a gosod targedau.  Cefnogi’r Ymholiad Proffesiynol **Neilltuwch addysgu a chymorth ychwanegol fel y bo'n briodol**  **Wythnos7**  Cefnogi’r Ymholiad Proffesiynol Adolygiad o’r SPAA – canolbwyntio ar **Arloesi** a **Chydweithredu**  **Wythnos 8**  Adolygiad o Gymraeg Pob Dydd.  **Wythnos 9-12**  Arsylwi, adolygu a chwblhau **Ffurflen Asesu Addysgeg (FfAA 7)** a gosod targedau.  Arsylwi, adolygu a chwblhau **Ffurflen Asesu Addysgeg (FfAA 8)** a gosod targedau  **Wythnosau 13-15**  Cwblhau a thrafod Adroddiad Profiad Ysgol (APY) a chefnogi cwblhau'r llyfr gwaith SPAA  Cefnogi'r Proffil Mynediad Gyrfa a chwblhau'r llyfr gwaith SPAA |

Mae'r tudalennau nesaf yn modelu dilyniant AC tuag at SAC gyda dulliau mentora arfaethedig cyfatebol.

# Camau Datblygu AC

|  | DECHRAU ADDYSGU | DATBLYGU HUNANIAETH ATHRO/ATHRAWES | DOD YN ANNIBYNNOL |
| --- | --- | --- | --- |
| Yr Athro Cyswllt (AC) | * Mae’n addasu i fywyd a diwylliant ysgol * Mae ganddynt werthoedd a chredoau sy'n dechrau symud ac esblygu i realiti'r proffesiwn, gan gynnwys eu canfyddiad o fod yn athro/athrawes. * Mae’n datblygu eu rheolaeth dosbarth a'u cynllunio. * Mae’n cynllunio ar sail gofynion y cwricwlwm ac wedi dechrau cynllunio ac addysgu ar y cyd. * Mae’n gwneud cyfraniad ac yn adfyfyrio sy’n tueddu i fod yn fwy disgrifiadol na dadansoddol a deongliadol. * Mae arnynt angen arweiniad gyda gosod nodau a chynllunio gweithredu. * Gall groesawu gwybodaeth allanol fwy pan fydd hyn yn darparu ateb i broblem. * Gall ddiffinio problemau ymarfer eu hunain fel problemau ar ran dysgwyr. * Mae arnynt angen cefnogaeth i ddeall arwyddocâd digwyddiadau a'u gweithredoedd. * Efallai y bydd yn dymuno osgoi profiadau emosiynol neu ddelio ag emosiynau eilaidd (rhwystredigaeth, pigogrwydd, rhyddhad) sy'n amharu ar eu dysgu, a gweithredu arnynt. | * Mae’n teimlo'n gynyddol yn fwy integredig yn yr ysgol, gyda staff, disgyblion a rhieni. * Mae eu credoau a’u gwerthoedd yn esblygu ac yn newid yn gyson ac o ganlyniad, mae eu hunaniaeth unigol eu hunain fel athro yn ffurfio ac yn datblygu. * Mae’n dod yn fwy hyderus wrth reoli'r addysgu a'r dysgu, fodd bynnag, gall ddibynnu'n drwm ar reoleiddio allanol o hyd. * Mae’n cynllunio ac addysgu mewn ffordd sy’n dangos mwy o ymwybyddiaeth o anghenion dysgwyr a sut i’w diwallu. * Mae’n adfyfyrio yn fwy dadansoddol a beirniadol ac mae eu cyfraniadau yn fwyfwy gwirfoddol. * Gall ysgwyddo mwy o gyfrifoldeb am ei gynlluniau gweithredu ei hunan. * Gall gynllunio gwersi dosbarth cyfan ar gyfer pob dysgwr ac mae wedi dechrau gwahaniaethu'n effeithiol. * Gall ddiffinio problemau ymarfer eu hunain fel problemau eu perfformiad. | * Gall drefnu eu diwrnod yn annibynnol. * Mae wedi'i integreiddio'n llawn mewn sawl agwedd ar fywyd yr ysgol. * Mae’n datblygu hunaniaeth cryf fel athro ac yn gallu gwerthuso credoau a gwerthoedd. * Mae anghenion dysgwyr yn flaenllaw yn eu haddysgu. * Mae’n adfyfyrio'n hyderus am ei ymarfer a gall greu cynllun gweithredu yn naturiol trwy adfyfyrio'n effeithiol. * Mae'n rheoli pob agwedd o'r ystafell ddosbarth, neu'r rhan fwyaf, a gall gyfarwyddo aelodau eraill o'r staff. * Mae’n dechrau sylweddoli bod problemau ei ymarfer ei hun yn broblemau o ran eu perfformiad a'u dealltwriaeth. * Mae’n defnyddio emosiynau eilaidd fel ysgogiad i ddysgu. |
| Strategaethau Mentor | * cefnogi ac annog yr AC i feithrin perthynas broffesiynol gyda disgyblion a staff. * rhannu gwybodaeth berthnasol am y dosbarth - ADY/MAT/polisïau rheoli ymddygiad ac ati. * modelu addysgu ac egluro i'r AC beth sydd wedi'i addysgu, sut y cafodd ei addysgu a pham. Trafod digwyddiadau unigol yn ystod y wers. * darparu enghreifftiau a, neu fodelau o gynlluniau gwersi. * cynnwys yr AC mewn sesiynau cynllunio - annog yr AC i rannu syniadau. * rhannu cynllun gyda'r AC a chyflwyno'r wers – gofyn i'r AC ddefnyddio'r cynllun i arsylwi'r wers. * rhannu myfyrdodau a gwerthusiadau eu hunain yn uchel, gan drafod digwyddiadau unigol yn ystod y wers a beth fyddai'r camau/gwers nesaf. * cefnogi'r AC i gysylltu theori ag ymarfer. * cydgynllunio, addysgu tîm ac arwain yr AC yn eu cyfraniadau. Adolygu gwersi gyda'ch gilydd. * dechrau trafod safonau o'r Safonau Proffesiynol ar gyfer Addysgu ac Arweinyddiaeth, a **chysylltu peth o'r adborth i'r elfennau**. | * trafod cynnydd yn erbyn targedau ac amcanion gyda’r AC naill ai yn dilyn gwers a arsylwyd neu mewn perthynas â chynnydd ers y cyfarfod diwethaf a’r adolygiad (Llawlyfr Mentor t13) * cwblhau arsylwi dan arweiniad (Llawlyfr Mentor t14) * mabwysiadu dull mentora 'gyda chyfarwyddyd' a 'heb gyfarwyddyd'. * cefnogi'r AC yn barhaus i ddatblygu hyder a chefnogaeth gyda chynllunio. * Craffu ar gynlluniau gwersi a rhoi adborth. * cyflwyno'r AC i gysylltiadau â Meysydd Dysgu a Phrofiad eraill a'r cwricwlwm ehangach. * herio'r AC trwy gwestiynau a chefnogaeth gyda mwy o ddeialog feirniadol, adfyfyrio a gwerthuso. * defnyddio gwybodaeth am y Safonau Proffesiynol ar gyfer Addysgu ac Arweinyddiaeth i lenwi ffurflenni asesu addysgeg ac adroddiadau profiad ysgol er mwyn rhoi marc i’r athro cyswllt. | * mabwysiadu dull mentora 'heb gyfarwyddyd' fwyaf, gan roi cyfarwyddyd pan fo'n briodol. * mabwysiadu dull mwy cydweithredol lle mae'r mentor yn gweithredu mwy fel 'cydweithiwr beirniadol'. * cefnogi’r AC i arbrofi gyda gwahanol ddulliau addysgu a dysgu. * gweithredu fel mwy o hwylusydd ac annog yr athro cyswllt i feddwl, adfyfyrio ac addysgu’n fwy annibynnol. * darparu cyfleoedd i'r athro cyswllt gyflawni eu potensial yn yr ystafell ddosbarth ac yn eu gyrfa. |

# Cynnydd tuag at y safonau

| **DECHRAU ADDYSGU** | **DATBLYGU HUNANIAETH ATHRO/ATHRAWES** | **DOD YN ANNIBYNNOL** |
| --- | --- | --- |
| **Addysgeg: Mireinio'r addysgu** |  |  |
| Gweld gwers neu dasg fel rhywbeth i'w cwblhau ar wahân i bethau eraill | Gwneud cysylltiadau rhwng gwersi a phynciau ac yn cyfeirio at sut mae tasgau'n cysylltu â'i gilydd i ddatblygu sgiliau | Deall y nodau dysgu a'r cynnwys yn y cwricwlwm a chyd-destun ehangach y pwnc; felly, yn ystyried y cwricwlwm yn gorff cydgysylltiedig a chydlynol o sgiliau a chysyniadau. |
| Cyflawni tasgau annibynnol a chanolbwyntio ar gwblhau tasgau | Arbrofi gyda gwaith grŵp a thrafodaethau. | Deall bod trafodaeth yn hanfodol ar gyfer dysgu effeithiol. |
| Gall cyflwyniadau fod yn aneglur ac ymyriadau’n aneffeithiol. | Datblygu sgiliau cyflwyno a strategaethau ar gyfer ymyrryd. | Defnyddio ystod eang o strategaethau i gyflwyno'n hyderus ac effeithiol ac yn ymyrryd pan fo angen. |
| **Addysgeg: Hyrwyddo dysgu** |  |  |
| Mae'r cwricwlwm yn cael ei weld fel cyfres o ganlyniadau ar wahân. | Cysylltiadau wedi'u gwneud rhwng gwersi a'u rhannu â dysgwyr. | Annog dysgwyr i wneud cysylltiadau, egluro eu dysgu a rhagatal a mynd i'r afael â chamsyniadau. |
| Mae tasgau'n targedu deilliannau unigol yn unig o fewn un gweithgaredd cyfyngedig. | Defnyddio ystod o weithgareddau yn y wers i helpu dysgwyr i wneud cynnydd tuag at y deilliannau. | Cynllunio a hwyluso gweithgareddau dilys, pwrpasol sy'n cysylltu cysyniadau a sgiliau ac sy'n allweddol i ddysgwyr gyflawni deilliannau. |
| **Addysgeg: Dylanwadu ar y Dysgu** |  |  |
| Ystyried dysgwyr fel newidynnau i'w rheoli a theimlo'r angen i gadw rheolaeth. | Dechrau arbrofi ag ymreolaeth y dysgwr a chynnwys dysgwyr wrth wneud cysylltiadau. | Rhoi mwy o gyfrifoldeb i ddysgwyr gymryd rhan yn eu dysgu eu hunain a/neu ei arwain. |
| Defnyddir yr amser a’r ffocws i reoli'r amgylchedd. | Ennill mwy o hyder wrth reoli ymddygiad fel nad dyna'r prif ffocws. | Ystyried dysgwyr fel dysgwyr gweithredol, yn gwneud cysylltiadau a sicrhau dealltwriaeth ddofn o gysyniadau. |
| Mae disgwyliadau dysgwyr yn cael eu cyfyngu gan y dasg. | Sgaffaldio tasgau fel nad ydynt yn cyfyngu ar gynnydd dysgwyr. | Deall y ddealltwriaeth ddyfnach sydd ei hangen ar ddysgwyr, gan arwain at ddisgwyliadau uwch. |
| Canfod gallu dysgwyr fel rhywbeth 'sefydlog'. | Meddu ar ddisgwyliadau uwch o ddysgwyr ac yn dechrau eu herio. | Credu y gall pob dysgwr lwyddo; caiff pob dysgwr ei herio yn ei ystafell ddosbarth. |

# Cynnydd tuag at y safonau

|  |  |  |
| --- | --- | --- |
| **DECHRAU ADDYSGU** | **DATBLYGU HUNANIAETH ATHRO** | **DOD YN ANNIBYNNOL** |
| **Cydweithredu** |  |  |
| Peidio â chanolbwyntio ar ddysgu’r myfyrwyr wrth drafod ac asesu eu hymarfer eu hunain gydag eraill | Defnyddio cynnydd dysgwyr fel rhan o'r drafodaeth am ymarfer | Ymgysylltu â gweithwyr proffesiynol eraill mewn beirniadaeth drylwyr o ddysgu’r myfyrwyr. |
| Gweld adborth fel bygythiad ac yn methu addasu | Gweithredu ar yr adborth a roddir ac adfyfyrio ar yr effaith | Yn gallu datblygu dysgu pan gaiff adborth beirniadol. |
| Derbyn adborth yn oddefol ond gall weithredu ar gyngor uniongyrchol | Defnyddio adborth yn effeithiol | Yn gofyn am adborth a nodi ffyrdd o wneud cynnydd. |
| **Arloesi** |  |  |
| Derbyn deilliannau dysgwyr heb archwilio eu harwyddocâd | Adfyfyrio ar y deilliannau a chysylltu â theori | Deall arwyddocâd deilliannau o ran theori; mae deilliannau dysgwyr a theori yn llywio'r camau nesaf.. |
| Dibynnu ar eraill i nodi eu camau nesaf | Dechrau nodi eu hanghenion eu hunain gydag arweiniad eraill | Yn gallu nodi eu hanghenion datblygu eu hunain yn seiliedig ar ddeilliannau dysgwyr. |
| Ddim yn ddigon ymwybodol o ddamcaniaethau newydd; maent yn tueddu i ddysgu fel y cawsant eu dysgu ac yn amharod i addasu. | Defnyddio theori wrth gynllunio | Yn ymwybodol o ddamcaniaethau newydd a allai wrth-ddweud credoau presennol; gallant fabwysiadu'r damcaniaethau newydd hyn wrth ymarfer. |
| Peidio â chasglu tystiolaeth o ddysgu yn systematig. | Casglu tystiolaeth fel yr awgrymwyd gan eraill | Casglu tystiolaeth o ddysgu i gefnogi datblygiad eu hymarfer eu hunain. |
| Yn amharod i roi cynnig ar syniadau newydd; cyndyn o gymryd risgiau. | Yn barod i arbrofi gyda syniadau a risgiau newydd | Cymryd risg wrth dreialu newidiadau a gwneud synnwyr o ddamcaniaethau newydd |
| Cyflwyno un dull i bob dysgwr | Datblygu amrywiaeth o strategaethau ac addysgeg | Mabwysiadu nifer o strategaethau |
| Yn fodlon â'u perfformiad cyfredol; mae eu hawydd i reoli ymddygiad yn cyfyngu ar brofiadau dysgwyr | Yn benderfynol o ddatblygu ymarfer effeithiol y tu hwnt i reoli ymddygiad | Yn dyheu am ddysgu dyfnach a pherfformiad uwch; bod ag awydd cyson i wella profiad dysgwyr. |

# Cynnydd tuag at y safonau

|  |  |  |
| --- | --- | --- |
| **DECHRAU ADDYSGU** | **DATBLYGU HUNANIAETH ATHRO** | **DOD YN ANNIBYNNOL** |
| **Arweinyddiaeth** |  |  |
| Dibynnu ar athrawon, tiwtoriaid a mentoriaid i roi arweiniad | Dangos rhywfaint o ymreolaeth yn eu datblygiad eu hunain | Cymryd cyfrifoldeb am eu datblygiad eu hunain; |
| Seilio eu dulliau ar eu rhagdybiaethau eu hunain neu gopïo arferion eraill yn anfeirniadol | Dechrau addasu eu dulliau gyda chefnogaeth | Addasu eu dulliau a'u credoau i'r cyd-destun |
| Yn meddwl bod y cyd-destun yn cyfyngu. | Yn derbyn y cyd-destun ac yn gwneud rhai addasiadau | Derbyn y cyd-destun, addasu i'r cyd-destun a manteisio arno |
| **Dysgu Proffesiynol** |  |  |
| Yn methu cysylltu damcaniaethau ag ymarfer. | Yn gallu gwneud rhai cysylltiadau rhwng theori ac ymarfer | Yn gallu cefnogi ac adfyfyrio ar ymarfer gan ddefnyddio damcaniaethau sefydledig. |
| Dibynnu ar eraill i awgrymu newidiadau ac yn methu â nodi effeithiolrwydd newidiadau yn feirniadol. | Adfyfyrio ar ymarfer gyda rhywfaint o ymwybyddiaeth feirniadol | Yn gallu hunan-reoli eu hymarfer eu hunain; monitro ac adfyfyrio ar effeithiolrwydd y newidiadau a wnânt i'w hymarfer er mwyn sicrhau'r canlyniadau myfyrwyr gorau posibl |
| Nid yw damcaniaethau'n cefnogi newidiadau; mae damcaniaethau ac ymarfer yn cael eu hystyried fel pethau ar wahân. | Gwneir cysylltiadau rhwng theori ac ymarfer | Maent yn datblygu fframwaith damcaniaethol cryf i gefnogi eu newid a'u datblygiad |
| Dealltwriaeth gyfyngedig o ddamcaniaethau addysgeg. | Rhywfaint o ddealltwriaeth o ddamcaniaethau addysgeg. | Meddu ar ddealltwriaeth glir o sut mae addysgu'n gysylltiedig â dysgu. |
| Ystyried addysgu fel eu perfformiad eu hunain yn yr ystafell ddosbarth | Cysylltu eu perfformiad â deilliannau a llwyddiannau dysgwyr | Ystyried prosesau dysgu a llwyddiannau dysgwyr yn fanwl ac archwilio sut mae'r rhain yn gysylltiedig â'u cynllunio a'u gweithredoedd eu hunain. |
| Dibynnu ar brofiad uniongyrchol yn yr ystafell ddosbarth yn unig wrth ddatblygu eu hymarfer eu hunain | Cyflwyno ffactorau eraill fel deilliannau dysgwyr wrth adfyfyrio ar ymarfer | Defnyddio amrywiaeth o ffynonellau fel damcaniaethau, deilliannau dysgwyr, cyngor a phrofiad uniongyrchol wrth wneud synnwyr o'u hymarfer eu hunain |